
**

Sakliste styremøte 30. november og 1. desember, 2023.

Til stede: Tanja Alme, Marit Klævold, Anne Britt Hauge, Merete Kløvning, Linda Falch-Koslung, Kristin Bergum, Åshild Knatten og Anne-Lene Bull (ref).

Tillegg Teamsmøte 20. november; Anett Skorpen Tarberg, Fredrik V L Eiesland og Veronje Ingebrigtsen.

Ikke til stede; Jannicke Rabben.

1. Godkjenning sakliste

Godkjent.

1. Referat fra forrige møte

Ingen kommentarer.

1. Tidsskrift

Tidsskriftet gikk i trykken uke 47.

Merete og Marit vil bistå den nye redaktøren/redaksjonsutvalget dersom det er behov for det. De har også laget en liten oversikt og tips til det nye redaksjonsutvalget.

Det er allerede forespurt flere om å skrive i neste tidsskrift, vår 2024, i tillegg til flere forslag til temaer.

Vi trekker vinner av årets artikkel i Tidsskriftet i 2023. Elisabeth Nybø vinner et gavekort på kr 1000,-.

1. Annonser

Boots apotek ønsker å annonsere i Tidsskriftet, de ønsker å diskutere pris.

Styret må diskutere om prisene på annonser bør økes, da prisen for trykkeri ol har steget de siste årene.

1. Web/SoMe

Anne-Lene skal rydde på nettsiden, fjerne gamle nyhetssaker osv.

1. Lokallag

Lokallagslederne var aktive under Landskonferansen og byttet på å stå på stand.

Vi er godt i gang med etablering av lokallag i Nordland.

Lokallaget i Oslo og Akershus foreslår at lokallagene får en prosentandel av kontigentinntektene, dersom det nye medlemmet tilhører «deres krets».

Hovedstyret sier nei til dette forslaget, da dette blir svært krevende logistisk og den summen lokallaget vil få, da er svært lav.

Hovedstyret ønsker heller å øke summen som et nyetablert lokallag kan få i støtte, fra kr 5000,- til kr 10 000,-.

Det planlegges lokallagsledersamling i 2024.

Anne Britt begynner å planlegge i januar.

Lokallagslederne vil få tilsendt en julehilsen.

1. Økonomi

Vi har budsjettert med, og ligger an til, underskudd for 2024.

Vi bør planlegge for et digitalt møte for alle kassererne i lokallagene i 2024.

Tanja sender ut SMS til medlemmene med påminnelse om at kontigenten blir tilsendt på Digipost.

1. Evaluering av landskonferanse 2023

Vi går igjennom evalueringen, svært godt evaluert!

Inger Lise fra Kultur & Kongress går igjennom regnskapet. Konferansen var budsjettert med ca kr 0,- i balanse, men resultatet ble kr 46 009,- i underskudd.

1. Stipend

Søknadsfristen for stipend for 2024 er utsatt til 08.12.23.

1. Landskonferanse 2025

Vi bør få fast pris på menyer fra hotellet (konferansemiddagen).

Vi bør gjøre noe med prisen på “get-together”. Skal vi arranger dette i det hele tatt? Deltakerne må i så fall betale for drikke selv.

Vi må jobbe for å få mer inntekter fra annonsører og utstillere. Anne Britt skal snakke med annonsørene i Tidsskriftet om de også ønsker annonsere i programbladet til Landskonferansen.

Vi må ta den generelle prisøkningen i betraktning.

Lokallaget i Vestland er i gang med planlegging av neste landskonferanse, og etterspør permen med tips og triks fra de to foregående konferansene.

Det foreslås at lokallaget i Vestland tar et Teams-møte med lokallaget i Telemark og Vestfold.

1. Velkommen til ny styremedlemmer og ny varamedlemmer

De nyvalgte styremedlemmene presenterte seg selv på Teamsmøte 20.11.23..

1. Gjennomgang roller og oppgaver i styret sammen med de nye stryemedlemmene

* Handlingsplan
* Styrets forskjellige roller
* Konstituering av styret skjer i januar, men redaktør og redaksjonsutvalg bør overlappes allerede nå

1. Verdens kreftdag, 4.februar, markering

Temaet i år er å skape synlighet rundt mobilisering og engasjement.

Skal vi samarbeide med en pasientforening? Det foreslås Lungekreftforeningen. Marit tar kontakt med leder og spør om vi kan arrangere et webinar sammen.

Kan vi engasjere et legemiddelfirma? Åshild undersøker.

Tanja og Linda lager program.

1. Den internasjonale kreftsykepleierdagen, 18.mai, markering

Vi markerer på SoMe som i fjor, da dagen er i pinsehelgen.

Åshild kontakter Danmark, Sverige, Færøyene og Grønland for å få videohilsen.

Tanja kontakter Irland for å få videohilsen.

1. Etikk

Det ble vedtatt på Landsmøtet at NSF de neste 4 årene skal ha fokus på etikk. Landsmøte-sak 17, var blant annet vår faggruppes forslag.

Vi må følge opp dette, og vi ønsker søke SF om midler sammen med Sykepleierlederne NSF om å arrangere noe på Litteraturhuset.

Tanja snakker med faggruppeleder Jan-Erik om dette.

Tanja skal ha et Teams-møte med alle lokallagslederne, i løpet av våren, om viktigheten om å ha fokus på etikk

1. Oppfølging GF, nytt navn og logo

Det jobbes med saken, men ting tar tid i NSF. Tanja er på saken.

Vi kan begynne å bruke vårt nye navn, Kreftsykepleierne NSF.

1. Saker Landsmøtet 2023

Landsmøte-sakene med vedtak ligger ute på nett; [Landsmøtesaker 2023 (nsf.no)](https://www.nsf.no/landsmotesaker-2023)

Alle i hovedstyret bør se igjennom dette.

1. Eventuelt

* Rapport om kreftsykepleiere.
  + Vi synes det er svært dårlig språk og grammatikk i rapporten. Vi må ta lærdom av dette, og gå nøyere igjennom rapporten tidlig ved senere anledninger.
  + Styret fikk ikke tilsendt rapporten før i midten av september, samtidig som den skulle presenteres på GF.
* Vi skal besøke og få omvisning på Our Ladys hospice i Blackrock, Dublin torsdag 30.11.23.
* De i hovedstyret som ikke har sendt mail til fylkeslederne i NSF som avtalt ved forrige styremøte, må gjøre dette så snart som mulig. Sett Tanja som kopimottaker i mailen.